Kveikt var á jólatrénu á Ráðhústorgi Siglufjarðar í gær sunnudaginn 1. desember . Margt var um manninn eins og venja er þegar ljósin eru tendruð , veður stillt og gott , frekar kalt en fólk var vel búið og var ekki annað að sjá en allir væru glaðir í bragði . Kynnir var Linda Lea Bogadóttir markaðs - og menningarfulltrúi , Kristín Anna Guðmundsdóttir flutti ávarp , Kirkjukór Siglufjarðar tók lagið , börn úr leikskólanum Leikskálum sungu við undirleik Guðmanns Sveinssonar tónlistarkennara , leikskólabarn kveikti ljósin á trénu og jólasveinar sungu , skemmtu og gáfu góðgæti . Kirkjukór Siglufjarðar tók lagið Fjölmenni mætti á Ráðhústorgið Gústi guðsmaður með í fjörinu Jólasveinarnir mættu börnunum til mikillar gleði Börn úr leikskólanum Leikskálum sungu við undirleik Guðmanns Sveinssonar